Звычка пакідаць усе найбольш нецікавыя ці складаныя справы на апошні дзень – не навіна і не рэдкасць. Некаторыя з нас яшчэ любяць цягнуць да апошняга асабліва тады, калі з кашалька трэба даставаць свае кроўна заробленыя. Так, не зусім прыемны момант. Ды ёсць такое паняцце як непазбежнасць. Гэта значыць, што б ты ні рабіў, якія б апраўданні ні прыдумваў, якія б прычыны і довады ні прыводзіў, заплаціць усё роўна давядзецца.